Järgmine nädal katsun leida kellegi, kes teeks ära geo-aluse. Kui see käes, siis hakkan detailplaneeringut tegema. Nimelt tuleb teha lihtsustatud detailplaneering, mis tähendab seda, et vahele jääb avalik arutelu. Detaili algatamise peamine põhjus oli selles, et tahan ühel krundil olemasoleva hoone mahtu suurendada rohkem kui kolmandiku võrra ja  teine oluline põhjus on selles, et teisel krundil puudub hoonestus täielikult.  Katastriplaanide järgi olen siiani enam-vähem ära määranud endale sobiva hoonestusala, aga kipun arvama, et selles osas tuleb planeerimisametis veel vaidlemisi. Arvestades Pirital kehtivat kruntidele määratud maksimaalset täisehitusprotsenti, mis on minu mäletamist-mööda 30, siis erilisi probleeme selles osas ei tohiks tekkida. Kül võib tekkida probleem ehitusjoone pärast, sest seal tuleb pistmist raudteega ja sellega  määratud ehituskeelutsooniga. Mõni üllatus võib ilmneda ka nn. tuletõrjekujadegaseoses, sest hoonete vaheline kaugus peab olema vähemalt 8 m ja hetkel ei saa ma päris täpselt hinnata, kui kaugel on naaberkinnistute hooned. Seda selgitab muidugi see geo-alus mille ma kohe-kohe tellin.      apdeit: tellisin just geo-aluse ära sellisest ettevõttest. Tegijaks on Raido Reissar